C 312/212
BG
Официален вестник на Европейския съюз
1.9.2023 г.
(27)
В програмата за стабилност за 2023 г. се очертава средносрочен фискален план до 2027 г. Според програмата за стабилност за 2023 г. се очаква дефицитът по консолидирания държавен бюджет постепенно да намалее до 0,1 % от БВП през 2025 г., да бъде постигната балансирана бюджетна позиция през 2026 г., след което да се реализира малък излишък от 0,1 % от БВП през 2027 г.
Следователно се планира дефицитът по консолидирания държавен бюджет да остане под 3 % от БВП през периода на програмата.
Според програмата за стабилност за 2023 г. съотношението на консолидирания държавен дълг към БВП се очаква да намалее от 103,0 % в края на 2024 г. до 92,0 % до края на 2027 г. По-благоприятната за растежа структура на публичните финанси по отношение както на приходите, така и на разходите на публичния бюджет, ще укрепи дългосрочната фискална устойчивост на Португалия, като същевременно ще подобри бизнес средата и ще допринесе за устойчив и приобщаващ растеж.
Данъчните облекчения се използват широко в португалската данъчна система, като повече от 500 данъчни облекчения са включени в над 60 правни текста.
Това повишава сложността и намалява прозрачността на системата, като в същото време води до пропуснати приходи.
За разходната ефективност на съществуващите данъчни облекчения ще бъде от полза прилагането на систематично наблюдение и оценка, което да позволи значителни подобрения в тази област.
Освен това държавните и общинските такси усложняват системата за облагане с корпоративен подоходен данък, което създава допълнителна тежест и за данъчната администрация, и за предприятията .
Ефективността на приходната администрация на Португалия може да се повиши, за да се насърчи доброволното спазване, което ще способства и за ограничаване на данъчните измами и отклонението от данъчно облагане.
Административните разходи по събирането на данъци са високи и през последните години са се увеличили допълнително (с приблизително 5 % от 2018 до 2020 г.).
Същевременно сроковете, в рамките на които се плащат данъците в Португалия, са по-дълги, отколкото в други държави членки.
И без това високите просрочени данъчни задължения продължиха да се увеличават (към края на 2020 г. те възлизат на 45,9 % от общите приходи, което е доста над средното за Съюза).
(28)
Капацитетът на социалните обезщетения за намаляване на бедността, включени в системата за социална закрила на Португалия, е слаб и намалява допълнително през 2021 г., докато промяната на дела на хората, изложени на риск от бедност, е сред най-неблагоприятните в Съюза (увеличение с 2,4 процентни пункта) на фона на общата стабилност в повечето държави членки.
Адекватността на минималния доход остава слаба и е доста под прага на бедността.
Тези стойности поставят под въпрос капацитета на Португалия да постигне целите за намаляване на бедността, предвидени в плана за действие на Европейския стълб на социалните права.
В същото време системата за социална закрила остава сложна с наличието на множество социални обезщетения, които изглежда обслужват сходни цели.
Произтичащите от това сложност и разпокъсаност водят до относително ниска степен на усвояване и липса на ефективно съсредоточаване върху най-нуждаещите се хора, което засяга неблагоприятно покритието и в крайна сметка адекватността на социалните обезщетения.
Опростяването на съществуващите обезщетения, съпро­ водено от навременно прилагане на Националната стратегия за борба с бедността, ще увеличи капацитета на Португалия да се справя с бъдещите социални предизвикателства .
(29)
В съответствие с член 19, параграф 3, буква б) от Регламент (ЕС) 2021/241 и критерий 2.2 от приложение V към него планът за възстановяване и устойчивост включва широк набор от взаимно подсилващи се реформи и инвес­ тиции, които трябва да бъдат изпълнени до 2026 г.
Изпълнението на плана за възстановяване и устойчивост на Португалия е в ход, но съществува риск от известни забавяния.
Португалия представи две искания за плащане, съответстващи на 58 ключови етапа и цели в плана за възстановяване и устойчивост, което доведе до плащане в размер на общо 2,98 милиарда евро.
Португалският план за възстановяване и устойчивост е амбициозен и сложен.
Строгото управление и непрекъснатият мониторинг на плана са от съществено значение за минимизиране на риска от забавяния.
Включването на новата глава за REPowerEU в плана за възстановяване и устойчивост ще позволи да бъдат финансирани допълнителни реформи и инвестиции в подкрепа на стратегическите цели на Португалия в областта на енергетиката и екологичния преход.
Системното и ефективно участие на местните и регионалните власти, социалните партньори и други съответни заинтересовани страни продължава да бъде важно за успешното изпълнение на плана за възстановяване и устойчивост, както и на други икономически политики и политики в областта на заетостта, които излизат извън рамките на този план, за да се гарантира широка ангажираност с цялостната програма на политиката.
На 26 май 2023 г. Португалия представи изменение на своя план, който беше допълнен с нови мерки, включително глава за REPowerEU, в което беше отразено увеличеното максимално финансово участие (17).
В съответствие с член 14, параграф 6 от Регламент (ЕС) 2021/241 Португалия представи и искане за допълнителна подкрепа под формата на заем по линия на Механизма.
(17) Максималното финансово участие за Португалия в рамките на Механизма за възстановяване и устойчивост беше актуализирано на 30 юни 2022 г. в размер на 15,5 млрд. евро под формата на безвъзмездни средства в съответствие с член 11, параграф 2 от Регламент (ЕС) 2021/241.